તું જન્મશે એટલે શરુ થશે તારુ નામ પાડવા માટેના વિચારો. લોકો ઘણા નામ સુચવશે. મને તો ઘણીવાર એવો પણ વિચાર આવે છે કે મને તારુ નામ પાડવાનો અધિકાર મળશે કે કેમ. તારા પપ્પા ઘણી વાર ઉત્સાહ બતાવતા નથી અને બધુ બીજા પર છોડી દે છે. એટલે બીજાના ઉત્સાહમાં મારો ઉત્સાહ સંતાઇ જાય છે. મારા ઘણા સપના બીજાના ઉત્સાહમાં દબાઇ ગયા છે જેનો અફસોસ આખી જીદગી રહેશે. ક્યારેક હું મારા ન પૂરા થયેલા સપનાઓ, ઇચ્છાઓ કે અરમાનો વિશે વિચારુ છું ત્યારે બહુ દુઃખી થઉ છું. કોઇ તમારી પાસે હોય પણ સાથે ન હોય તેની પીડા બહુ ઓછા લોકો સમજી શકતા હોય છે. અને કદાચ આવી બધી બાબત માટે આપણે આપણા નસીબ સિવાય બીજા કોઇને દોષી ન માની શકીએ.